**Molėtų rajono savivaldybės taryba**

**SPRENDIMAS**

**Dėl Sutikimo reorganizuoti viešąją įstaigą Molėtų r. pirminės sveikatos priežiūros centrą ir viešają įstaigą Molėtų ligoninę**

2023 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos civilinio kodekso 2.96 straipsniu, 2.97 straipsnio 4 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos viešųjų įstaigų įstatymo 15 straipsniu, Lietuvos Respublikos sveikatos priežiūros įstaigų įstatymo 28 straipsnio 9 punktu, 39 straipsnio 7 punktu, Lietuvos Respublikos sveikatos apsaugos ministro 2023 m. gegužės 22 d. įsakymu Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos parašo patvirtinimo“, atsižvelgdama į Molėtų rajono savivaldybės tarybos 2023 m. liepos 28 d. sprendimą Nr. B1-171 „Dėl Molėtų sveikatos centro kūrimo inicijavimo“, Molėtų rajono savivaldybės taryba n u s p r e n d ž i a:

1. Sutikti, kad viešoji įstaiga Molėtų r. pirminės sveikatos priežiūros centras ir viešoji įstaiga Molėtų ligoninė nuo 2024 m. balandžio 1 d. būtų reorganizuotos sujungimo būdu.
2. Nustatyti, kad:
   1. reorganizavimo tikslas - sujungti viešąją įstaigą Molėtų r. pirminės sveikatos priežiūros centrą su viešąja įstaiga Molėtų ligonine, siekiant gerinti Molėtų rajono savivaldybės gyventojų sveikatos priežiūros paslaugų kokybę ir prieinamumą, optimizuoti teikiamų paslaugų apimtį ir struktūrą pagal gyventojų sveikatos priežiūros paslaugų poreikius, didinant sveikatos priežiūros įstaigų veiklos efektyvumą.
   2. reorganizavimo būdas – sujungimas;
   3. reorganizuojamos viešosios įstaigos – Molėtų r. pirminės sveikatos priežiūros centras ir Molėtų ligoninė;
   4. po reorganizavimo veiksianti viešoji įstaiga – Molėtų rajono sveikatos centras;
   5. funkcijos, kurias įgyvendins po reorganizavimo veiksianti viešoji įstaiga – viešosios įstaigos Molėtų rajono sveikatos centro įstatuose nustatytos funkcijos;
   6. po reorganizavimo veiksiančios viešosios įstaigos savininko teises ir pareigas įgyvendinanti institucija – Molėtų rajono savivaldybės taryba.
3. Įpareigoti viešosios įstaigos Molėtų r. pirminės sveikatos priežiūros centro ir viešosios įstaigos Molėtų ligoninės vadovus:
   1. parengti Lietuvos Respublikos civilinio kodekso ir Viešųjų įstaigų įstatymo nustatyta tvarka viešosios įstaigos Molėtų r. pirminės sveikatos priežiūros centro ir viešosios įstaigos Molėtų ligoninės reorganizavimo sąlygų aprašą iki 2023 m. spalio 25 d. ir apie reorganizavimo sąlygų sudarymą paskelbti viešai;
   2. teisės aktų nustatyta tvarka įstaigos reorganizavimo sąlygų aprašą ne vėliau kaip pirmą viešo paskelbimo apie jo parengimą dieną pateikti Juridinių asmenų registrui;
   3. pranešti raštu visiems viešosios įstaigos Molėtų r. pirminės sveikatos priežiūros centro ir viešosios įstaigos Molėtų ligoninės kreditoriams apie įstaigų reorganizavimo sąlygų sudarymą;
   4. pateikti Molėtų rajono savivaldybės tarybai tvirtinti reorganizavimo sąlygų aprašą, nurodytą šio sprendimo 3.1 papunktyje;
   5. iki 2023 m. spalio 25 d. parengti naują Molėtų rajono sveikatos centro įstatų redakciją ir ją pateikti tvirtinti Molėtų rajono savivaldybės tarybai.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras